CNN ตีข่าว ทีมดำน้ำกลับเข้าถ้ำหลวงแล้ว พา9หมูป่าออกจากถ้ำ (คลิป)
CNN รายงานข่าวด่วน ทีมนักประดาน้ำกลับเข้าไปในถ้ำหลวงอีกครั้ง ปฏิบัติภารกิจพา 9 ชีวิตทีมหมูป่าออกจากถ้ำวันที่2 ,เมื่อ 9 ก.ค.61 เว็บไซต์ CNN สื่อยักษ์ใหญ่สหรัฐฯ ซึ่งไลฟ์สดเกาะติดภารกิจลำเลียงเด็กๆและโค้ช ทีมหมูป่าอะคาเดมี ออกจากถ้ำหลวง-ขุนน้ำนางนอน อ.แม่สาย จ.เชียงราย รายงานด่วน เบรกกิ้งนิวส์ อ้างเจ้าหน้าที่หน่วยซีลคนหนึ่ง เปิดเผยว่า ขณะนี้ทีมนักประดาน้ำได้กลับเข้าไปในถ้ำหลวง เพื่อปฏิบัติภารกิจลำเลียงเด็กๆ และโค้ชที่ยังติดอยู่ในถ้ำหลวงอีก 9 คนเป็นครั้งที่2  เมื่อช่วงใกล้เที่ยงวันที่ 9 ก.ค. หลังจากสามารถพาเด็กๆ ทีมหมูป่าออกจากถ้ำหลวงได้แล้ว 4 คน เมื่อวันที่ 8 ก.ค. ซึ่งเป็นวันแรกของการปฏิบัติภารกิจลำเลียง 13 ชีวิตออกจากถ้ำหลวง ที่ต้องทำงานแข่งกับ เวลา และน้ำ เนื่องจากมีฝนตกมากขึ้นในพื้นที่ ,เว็บไซต์ การ์เดียน รายงานด้วยว่า มีเฮลิคอเตอร์ลำหนึ่งมาลงจอดที่บริเวณใกล้ๆ ปากทางเข้าถ้ำหลวง และมีรถพยาบาลวิ่งเข้าไปยังบริเวณถ้ำหลวง เมื่อประมาณ 13.00 น. ของวันที่ 9 ก.ค. หลังจากช่วงเช้าถึงเที่ยง ไม่มีการเคลื่อนไหวใดๆ ของทีมช่วยเหลือและนักประดาน้ำ ตลอดจนไม่มีการแถลงข่าวจากเจ้าหน้าที่ไทยเกี่ยวกับภารกิจลำเลียง 9 ชีวิตทีมหมูป่าอะคาเดมีแต่อย่างใด ขณะที่เริ่มมีฝนตกลงมาอีกเมื่อช่วงบ่ายวันนี้,ด้านเอเอฟพี สื่อฝรั่งเศส รายงานและเผยแพร่คลิป ความเคลื่อนไหวที่บริเวณทางเข้าถ้ำหลวง เมื่อช่วงเช้าวันที่ 9 ก.ค. โดยมีรถพยาบาลวิ่งเข้ามาในพื้นที่ทางเข้าถ้ำหลวง เพื่อเตรียมพร้อมภารกิจลำเลียงเด็กๆทีมหมูป่าส่งโรงพยาบาล
CNN รายงาน ทีมนักประดาน้ำกลับเข้าไปในถ้ำหลวงอีกครั้ง ปฏิบัติภารกิจพา 9 ชีวิตทีมหมูป่าออกจากถ้ำวันที่2  
ถ้ำหลวง,ทีมหมูป่า,พาทีมหมูป่ากลับบ้าน,ถ้ำหลวง ขุนน้ำนางนอน